b'\n_START_ARTICLE_\nPokol na univerzi Virginia Tech\n_START_PARAGRAPH_\nPokol na univerzi Virginia Tech se je zgodil 16. aprila 2007 na Dr\xc5\xbeavni univerzi Virginije v Blacksburgu, Virginija v ZDA._NEWLINE_Napad se je za\xc4\x8del ob 7.15 uri po krajevnem \xc4\x8dasu, ko je \xc5\xa1e Cho Seung-hui, korejski \xc5\xa1tudent na za\xc4\x8dasnem bivanju v ZDA, v \xc5\xa1tudentskem domu ustrelil mo\xc5\xa1kega in \xc5\xbeensko. Dve uri kasneje je napadalec pokol nadaljeval v predavalnicah, \xc5\xa1tudente je zaklenil in jih 30 ustrelil, nato pa sodil \xc5\xa1e sam sebi. Poro\xc4\x8dajo \xc5\xa1e o dveh mo\xc5\xbenih napadalcih, enega so \xc5\xbee prijeli._NEWLINE_Vladne slu\xc5\xbebe, univerza in ve\xc4\x8dina medijev so potrdili 33 mrtvih, vklju\xc4\x8dno z napadalcem, kar je do zdaj civilni strelski incident z najve\xc4\x8d smrtnimi \xc5\xbertvami v zgodovini ZDA.  \xc5\xa0e 29 oseb je bilo ranjenih.\n_START_SECTION_\nStorilec\n_START_PARAGRAPH_\nPokol je izvedel 23 letni ju\xc5\xbenokorejski \xc5\xa1tudent Seung-Hui \xc4\x8co,, ki je v Virginiji \xc5\xbeivel kot stalni prebivalec. Kot dodiplomski \xc5\xa1tudent na univerzi Virginia Tech je \xc5\xbeivel v \xc5\xa1tudentskem domu Harper Hall zahodno od West Ambler Johnston Hall. Predstavnik univerze ga je opisal kot samotarja. Ve\xc4\x8d biv\xc5\xa1ih \xc4\x8cojevih profesorjev je izjavilo, da so bili njegovi spisi mote\xc4\x8di in da so ga spodbujali, da si poi\xc5\xa1\xc4\x8de pomo\xc4\x8d. Univerza ga je preiskovala tudi zaradi zalezovanja in nadlegovanja \xc5\xa1tudentk. Leta 2005 je posebno sodi\xc5\xa1\xc4\x8de Virginije \xc4\x8coja razglasilo za du\xc5\xa1evno bolnega in mu ukazalo ambulantno zdravljenje. \xc4\x8cojevi star\xc5\xa1i so posku\xc5\xa1ali njegovo vedenje razlo\xc5\xbeiti kot avtizem. Vendar pa je vpra\xc5\xa1ljivo, ali je vzrok \xc4\x8cojevih te\xc5\xbeav resni\xc4\x8dno avtizem (\xc2\xbbo taki diagnozi ni nobenih zapisov\xc2\xab).V srednje\xc5\xa1olskih in \xc5\xa1tudentskih letih, ko so ga zasmehovali zaradi govornih te\xc5\xbeav, je bila opazna \xc4\x8cojeva \xc4\x8dustvena splitvenost. \xc2\xbbSorodniki so menili, da je morda nem. Ali du\xc5\xa1evno bolan,\xc2\xab\xc2\xa0je poro\xc4\x8dal \xc4\x8dasopis New York Times. \xc4\x8cojeva osnovna du\xc5\xa1evna te\xc5\xbeava ostaja stvar \xc5\xa1pekulacij._NEWLINE_V za\xc4\x8detku so poro\xc4\x8dali, da je do pokola pri\xc5\xa1lo zaradi spora med \xc4\x8cojem in njegovim domnevnim dekletom Emily Hilscher, katere prijatelji pa so izjavili, da s storilcem ni imela razmerja. Pozneje je policija v \xc4\x8cojevi \xc5\xa1tudentski sobi na\xc5\xa1la sporo\xc4\x8dilo ob  samomoru, ki je vsebovalo komentarje o \xc2\xbbbogata\xc5\xa1kih otrocih\xc2\xab, \xc2\xbbrazuzdanosti\xc2\xab\xc2\xa0in \xc2\xbbgoljufivih \xc5\xa1arlatanih\xc2\xab\xc2\xa0na univerzi. 18. aprila 2007 je televizija NBC News prejela paket, ki ji ga je \xc4\x8co poslal med prvo in drugo epizodo streljanja. Vseboval je manifest iz 1800 besed, fotografije in 27 digitalno posnetih videov, v katerih se je \xc4\x8co primerjal z Jezusom Kristusom in izrazil svoje sovra\xc5\xa1tvo do bogata\xc5\xa1ev.\n_START_SECTION_\nRazprave o no\xc5\xa1enju oro\xc5\xbeja\n_START_PARAGRAPH_\nPokol je, tako kot \xc5\xbee drugi pokoli prej, spet odprl debato o no\xc5\xa1nji in dostopnosti oro\xc5\xbeja v ZDA. Medtem ko nasprotniki opozarjajo  na grozljive posledice, pa zagovorniki  no\xc5\xa1enja oro\xc5\xbeja in oro\xc5\xbearski lobiji trdijo, da bi se \xc5\xbertve lahko ubranile, \xc4\x8de bi imele osebno oboro\xc5\xbeitev.'